CELEX: 62015TN0143
Language: bg
Date: 2015-03-30 00:00:00
Title: Дело T-143/15: Жалба, подадена на 30 март 2015 г. — Испания/Комисия

1.6.2015   
            
            
               BG
            
            
               Официален вестник на Европейския съюз
            
            
               C 178/19
            
         Жалба, подадена на 30 март 2015 г. — Испания/Комисия
   (Дело T-143/15)
   (2015/C 178/19)
   Език на производството: испански
   
      Страни
   
   
      Жалбоподател: Кралство Испания (представители: M. Sampol Pucurull и M. García-Valdecasas Dorrego, Abogados del Estado)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               Да отмени частично Решение на Комисията за изпълнение от 16 януари 2015 г., с което от финансирането на Европейския съюз се изключват определени разходи, направени от държавите членки за сметка на Европейския фонд за гарантиране на земеделието (ЕФГЗ) и Европейския земеделски фонд за развитие на селските региони (ЕЗФРСР), в частта в която се изключват:
               
                           1.
                        
                        
                           помощите, получени от Испания в полза на Comunidad de Andalucía, в общ размер на 3 5 86  250,48 EUR плюс 1 8 66  977,31 EUR (отделени от производството преки помощи) за финансовите години 2009 и 2010.
                        
                     
                           2.
                        
                        
                           Разходите, направени от Кралство Испания в полза на Comunidad de Castilla y León в размер на 2 1 23  619,66 EUR (1  479,90 EUR + 9 78  849,95 EUR +  12  597,37 EUR +  1  720,85 EUR +  1 0 96  710,18 EUR +  32  261,41 EUR), предоставени за мярката „Неблагоприятни природни условия“ и „Екологично-селскостопански мерки“ за бюджетните години 2010 и 2011, и
                        
                     
         
               —
            
            
               Да осъди институцията ответник да заплати съдебните разноски.
            
         
      Правни основания и основни доводи
   
   Според Кралство Испания обжалваното решение следва да бъде отменено на следните основания:
   
               1.
            
            
               Наложената фиксирана корекция за нетната сума от 5 4 53  227,79 EUR (отделени от производството преки помощи) противоречи на член 27, параграф 1 от Регламент (ЕО) № 796/2004 на Комисията, член 31 от Регламент (ЕО) № 1290/2005 на Съвета, членове 3 и 52 от Регламент (ЕС) № 1306/2013, по две причини:
               
                           —
                        
                        
                           Защото Комисията е изтълкувала неправилно член 27 от Регламент (ЕО) № 796/2004, доколкото фактът, че резултатите от произволната извадка за финансовите години 2008 и 2009 са били по-неблагоприятни в сравнение с резултатите от рисковата извадка означава нарушение на посочения член и следователно не представлява нарушение на правото на Съюза, водещо до изключване на финансирането на земеделските разходи в съответствие с член 31 от Регламент (ЕО) № 1290/2005 и член 52 от Регламент (ЕС) № 1306/2013.
                        
                     
                           —
                        
                        
                           Тъй като Комисията не е могла основателно да приеме, че е нарушен член 27 от Регламент (ЕО) № 796/2004, тъй като представените от Кралство Испания доказателства в производството по проверка обосновават прилагането на подходящ анализ и приемането на подходящи мерки за подобряване на подбора, основан на риска, поради което не е налице нарушение на правото на Съюза, водещо до изключване на финансирането на земеделските разходи в съответствие с член 31 от Регламент (ЕО) № 1290/2005 и член 52 от Регламент (ЕС) № 1306/2013.
                        
                     
         
               2.
            
            
               Наложената корекция за общата сума от 2 1 23  619,66 EUR („Неблагоприятни природни условия“ и „Екологично-селскостопански мерки“) трябва да бъде отменена поради следните причини:
               
                           —
                        
                        
                           Нарушение на член 10, параграфи 2 и 4, член 14, параграф 2 от Регламент (ЕО) № 1975/20065, доколкото Комисията приема, че Кралство Испания не е изпълнило задълженията си за контрол, тъй като, що се отнася до мерките „Неблагоприятни природни условия“ и „Екологично-селскостопански мерки“ не е осъществило изброяване на животните при проверките, извършени на място във връзка с посочените помощи. Това основание се подразделя на две части, доколкото Кралство Испания смята, че:
                           
                                       а)
                                    
                                    
                                       Задължението за изброяване на животните при проверки на място в рамките на помощта по програмата за развитие на селските региони 2007-2013 на Castilla y León противоречи на приемствеността на критерия за коефициента на тежест и принципа за равнопоставеност и
                                    
                                 
                                       б)
                                    
                                    
                                       Комисията тълкува неправилно член 10, параграфи 2 и 4 във връзка с член 14, параграф 2 от Регламент (ЕО) № 1975/2006, доколкото приема, че испанската система за контрол не е достатъчна, за да бъде проверено изпълнението на критерия за тежест.
                                    
                                 
                     
                           —
                        
                        
                           Нарушение на член 2, параграф 2 от Регламент (ЕО) № 1082/2003 и член 26, параграф 2, буква б) от Регламент (ЕО) № 796/2004, доколкото Кралство Испания разполага с достоверна база данни за говеда, овце и кози, които се актуализират непрекъснато и по установен начин.
                        
                     
                           —
                        
                        
                           Нарушение на член 31, параграф 2 от Регламент (ЕО) № 1290/2005, доколкото е явно непропорционална, тъй като определя финансова корекция от 5 % по отношение на мерките, обхванати от разследването. Финансовата корекция е непропорционална, тъй като дори да се допусне приписваното на испанските органи нарушение, приетото решение надвишава подходящото и необходимото за защита на финансовите интереси на Съюза.